ঢাকায় গ্রেপ্তার সাইফুলের শ্যালক শাকিল ২০০৯ থেকে ২০১৫ সাল পর্যন্ত যুক্তরাজ্যে ছিলেন। শাকিলের মা আঞ্জুমানারা বলেন, শাকিল যুক্তরাজ্যে অ্যারোনটিক্যাল ইঞ্জিনিয়ারিংয়ে পড়া শেষ করে অন্য একটা বিষয়ে ডিপ্লোমা করছিলেন। তিনি বলেন, শাকিল গত বছর দেশে আসেন। তখন আতাউলের দ্বিতীয় স্ত্রীর ঘরে জন্ম নেওয়া সন্তান অসুস্থ হয়ে পড়ে। সন্তানের চিকিৎসার জন্য আতাউল সপরিবারে স্পেনে যান। আর শাকিলকে তাঁদের ঢাকার ব্যবসার (আইব্যাকস) দায়িত্ব দিয়ে যান। মায়ের দাবি, শাকিল উগ্রপন্থায় জড়িত নন।